NÁRODNÁ RADA SLOVENSKEJ REPUBLIKY

XI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 2369/2023

**35a**

**S p r á v a**

výboru Národnej rady Slovenskej republiky o  výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam (tlač 35)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**I.**

Predseda Národnej rady Slovenskej republiky rozhodnutím č. 77 z 28. novembra 2023 pridelil návrh na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam **(tlač 35)** na prerokovanie tomuto výboru Národnej rady Slovenskej republiky:

* Výboru Národnej rady Slovenskej republiky pre financie a rozpočet

Za gestorský výbor určil Výbor Národnej rady Slovenskej republiky pre financie a rozpočet.

Uvedený výbor prerokoval predmetný návrh na vyslovenie súhlasu NR SR s uvedeným návrhom v stanovenom termíne.

**II.**

K predmetnému návrhu zaujal výbor Národnej rady Slovenskej republiky toto stanovisko :

Odporúčanie pre Národnú radu Slovenskej republiky s návrhom **vysloviť súhlas** a **rozhodnúť, že** ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi.

* **Výbor** Národnej rady Slovenskej republiky **pre financie a rozpočet** (uzn. č. 11 zo 6. decembra 2023)

**III.**

Z uznesenia výboru Národnej rady Slovenskej republiky uvedených pod bodom II. tejto správy nevyplynuli iné návrhy.

**IV.**

Gestorský výbor na základe stanoviska výboru k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam **(tlač 35)** vyjadrených v uznesení uvedeného pod bodom II. tejto správy

**odporúča**

**Národnej rade Slovenskej republiky**

podľa čl. 86 písm. d) Ústavy SR

**vysloviť súhlas** so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam **(tlač 35)**

**a** **rozhodnúť, že** ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi.

Predmetná správa výboru Národnej rady Slovenskej republiky o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam **(tlač 35a)** bola schválená uznesením gestorského výboru **č. 20 zo 6. decembra 2023.**

Výbor určil poslanca **Igora Váleka** za spravodajcu výboru.

Zároveň ho poveril:

1. predniesť správu na schôdzi Národnej rady Slovenskej republiky,
2. navrhnúť Národnej rade Slovenskej republiky postup pri hlasovaní.

Návrh na uznesenie Národnej rady Slovenskej republiky je prílohou tejto správy.

Bratislava 6. december 2023

**Ján Blcháč, v.r.**

**predseda**

**Výboru NR SR pre financie a rozpočet**

Národná rada slovenskej republiky

XI. volebné obdobie

––––––––––––––––––––––––––––––––––––––––––––––––––––-------

K číslu: 2367/2023

# Návrh

**Uznesenie**

**národnej rady slovenskej republiky**

zo dňa ....... decembra 2023

k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam **(tlač 35)**

**Národná rada Slovenskej republiky**

podľa článku 86 písm. d) Ústavy Slovenskej republiky

## v y s l o v u j e s ú h l a s

so Zmluvou medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam

## r o z h o d l a

o tom, že ide o medzinárodnú zmluvu podľa čl. 7 ods. 5 Ústavy SR, ktorá má prednosť pred zákonmi.